LidanRubinov/Halacha-QA huggingface dataset:
שאלה: זוג תפילין מאדם שהתקרב ליהדות: הגיע לידי זוג תפילין מאדם שהתקרב לדת, הוא החליף אותם משום שהפרשיות היו לא כשרות. למרות שהובהר לו שאין צורך להחליף הכל רק את הפרשיות הוא בכל זאת החליט לוותר גם על הבתים. 1. האם ניתן לסמוך על כשרות התפילין- לא מצד המבנה שלהם שאותו ניתן לבדוק- אלא מצד שאולי זה לא נעשה לשם מצוות תפילין או ע"י אדם שאינו כשר לעשות זאת? 2. האם מותר לי לשנות את התפילין הללו מרש"י לר"ת, שהרי הפרשיות לא היו כשרות ואולי זה לא נחשב בכלל כתפילין נוסח רש"י?
תשובה: 1. אין קשר בין הפרשיות לבתים. מי שעושה את הבתים הוא לא אותו אחד שעושה את הפרשיות ולכן גם אם יש בעיה באחד מהם אין בעיה בהכרח בשני. 2. לא, וגם לא להיפך. אבל אם הפרשיות לא היו כשרות מותר מפני שלא חלה עליהם קדושה.
שאלה: ברכה על מוצרי סויה: ידוע בשם הרב שעל שוקולד מברכים העץ, כי עיקר מטרת גידול הקקאו הוא לשם כך, למרות שהשתנתה צורתו. שאלתי היא על פי זה, מהי ברכתם של מוצרי סויה - שניצלים, וכדו, (אדמה שהכל) ומדוע?
תשובה: בקקאו אני סובר שלא השתנתה צורתו בכלל אלא קצת שונה הגוון בלבד, אבל במוצרי סויה מי יודע ממה הם עשויים ומה עוד הכניסו, ולכן לברך שהכל כי אי אפשר לזהות.
שאלה: הריגת עמלק לעומת שאר הגויים: ראיתי בספר פניני הלכה בהלכות פורים שעמלק שמקיים מצוות בני נח אין להורגו, וכן שכשיוצאים למלחמה בעמלק צריך להציע להם קודם. אם כן, מה ההבדל ביניהם לשאר הגויים?
תשובה: בעמלק יש חיוב למחותם ובשאר גויים לא. חוץ מזה שזה לא כל כך פשוט שמקבלים גרים מעמלק.
שאלה: הצטרפות למקהלת בנות: בתי בת ה-8 רוצה להצטרף למקהלה של בנות דתיות עם מנצח ומארגן דתי. המקהלה מופיעה בפני הקהל הרחב. רציתי לשאול, מה דעת הרב על כך?
תשובה: מבחינה הלכתית עד גיל קרוב ל12 הדבר אפשרי אך מבחינה חינוכית הדבר נתון לשיקול דעתך
שאלה: קידוש בליל שבת ללא יין: בערב שבת, כשאין יין לקידוש, על מה מקדשים, על כוס מיץ או על הלחם? ואיך זה משנה את הברכה?
תשובה: אם אין יין ניתן לקדש על מיץ ענבים, ועושים קידוש כרגיל. אם אין גם מיץ ענבים, עושים קידוש על לחם. נוטלים ידיים לפני הקידוש. אומרים את נוסח הקידוש,ובמקום לברך "בורא פרי הגפן" מברכים "המוציא" ומחלקחם לסועדים.
שאלה: מאפים חלביים במאפיית סופר סל: 1. בסופר סל ליד ביתי כתוב על יד המאפיה, שכל המאפים הם בחזקת חלבי. שאלתי היא, מה זה אומר לגבי המאפים שלכאורה הם פרווה (בורקסים, באגטים וכד ), האם הם חלביים ממש או שפשוט אסור לאכול אותם עם בשר? 2. שמתי לב שבשופר סל הזה לוקחים עם אותם מלקחיים גם את המאפיים החלביים וגם את הבשריים. האם אין בזה בעיה?
תשובה: 1. לא צריך לחשוש. יתכן שאופים באותם תבניות אחרי שאפו בהם חלבי ולא מכשירים אותם, אבל כבר אין בזה נותן טעם של חלב. 2. בדיעבד לא נראה לי שזה אוסר, כי יש שם כל כך הרבה פריטים, כך שאפילו אם זה בלע טעם הוא בטל, ואמנם לכתחילה אין לעשות כן אך זה לא נאסר בדיעבד.
שאלה: חימום בתנור בשבת: ידוע לי שניתן לחמם אוכל בתנור בשבת אם מכניסים את האוכל לתנור לפני שהשעון שבת מפעיל אותו, וכמו כן צריך לכסות את הכפתורים של התנור. 1. האם מותר לחמם לאכול אוכל שחומם בתנור שהופעל עם שעון שבת, אך הכפתורים לא היו מכוסים? 2. האם מותר בדיעבד לאכול אוכל שהוכנס לתנור כשהוא כבר עבד?
תשובה: מותר לחמם אוכל גושי כך. 1. בדיעבד ודאי מותר. 2. האוכל לא נאסר, אך אין לאוכלו כל עוד הוא חם אלא יש להמתין עד שיפוג חומו.
שאלה: עשיית דברים שאין להם שמשעות: למה בעולם הזה אנשים עושים כל מיני דברים שאין להם משמעות כמו להרוויח כסף, להצליח במקומות מסוימים, הרי כולם מתים בסוף ולא זוכרים את הדברים האלה?
תשובה: הלוואי והייתי במקום שלך. צריך כוח רוחני גדול מאד להיות במקום השאלה שאתה שואל. העולם הזה יש לו נוכחות מאד גדולה. האדם חווה מאד את המציאות של העולם הזה. קשה מאד לחוות את העולמות הרוחניים שאנו מאמינים בהם. זהו הניסיון הגדול שלנו, האם נלך אחרי החושים והנוכחות של העולם הזה או נלך אחר הרוח והמחשבות האמוניות ונלך אחר הקב"ה.
שאלה: מטקת פינג פונג שנשברה: יש לי מטקת פינג פונג. אני הבאתי לשני חברים לשחק אתה ואז אחד החזיק את הידית של המטקה בכוונה להתחיל לשחק ואז השני לקח את העץ של המטקה והמטקה נשברה לשתיים ואי אפשר לתקן את זה. מה הדין? הרב שלי בכיתה אמר שהם צריכים לעשות חצי חצי אבל רציתי לשאול גם אותך.
תשובה: אני מסכים עם הרב שלך.
שאלה: שיער קארה לנשים: רציתי לדעת אם מותר לעשות שיער קצר קארה שלא נוגע בכתפיים ושיהיה פזור, האם זה מותר? אם יש לך הלכות שיער של אישה רווקה אני ישמח אם תוכל לשלוח לי בבקשה. מראש.
תשובה: תלוי במנהג המקום ומנהג המשפחה. אם מנהג הנערות ללכת עם שער קצר פזור מותר.
שאלה: אזכרה בחודש ניסן: יום השנה ליום פטירת אימי חל בסוף חודש ניסן. האם יש לבצע את האזכרה לפני תחילת חודש (כ"ט באדר) היות ולא ניתן לעלות לבית העלמין בחודש ניסן או שמא ניתן לעלות לבית העלמין בתאריך או לאחריו? יתר על כן רציתי לדעת, האם חובה לעלות לבית העלמין ביום פטירת המת או שמא מספיק ללמוד לעילוי נשמת הנפטרת ולקיים סעודת מצווה?
תשובה: ניתן לעלות לבית העלמין בחודש ניסן, רק בחול המועד לא עולים לשם. אומנם אין מספידים אבל ביום השנה שרק עולים לשם לכבודו של הנפטר ולא ממש מספידים מותר. אין חיוב לעלות לקברו אלא משום כבוד המת. ולכן אם לא מסתדר או שקשה לעלות אפשר לשבת בבית וללמוד לעלוי נשמתו ולהגיד קדיש וזה יותר חשוב.
שאלה: קריאת מגילה : האם שליח ציבור לקריאת מגילה יכול לקרוא להוציא הציבור ידי חובתם כשבמקביל מתנגן לו באוזן קריאת המגילה. וע"י כך יוכל לכוון יותר בקריאת המגילה בטעמיה?
תשובה: אני חושב שמותר. אבל להקפיד לקרוא מהמגילה ולא לדקלם משמיעה.
שאלה: ציור על הגוף לזמן קצר: אני יודע שקעקועים וכל מה שמסביב - אסור. השאלה שלי היא, האם מותר לצייר על הגוף (עם עט או טוש) לזמן קצר, ואז להוריד את זה?
תשובה: לזמן קצר בטוש אין שום חשש.
שאלה: להתפלל מוקדם בשבת או במניין: אם קמתי מוקדם בשבת ואני רוצה להתפלל והמנין הכי מוקדם רק יתחיל עוד שעתיים יותר מזמן של ארבעה מילין, אפשר להתפלל יחידי ואח"כ ללכת לבית הכנסת לקריאת התורה וכו?
תשובה: אם הם מתפללים בתוך זמן תפילה, תמתין ותתפלל איתם במנין. אבל אם הם מתפללים אחרי זמן תפילה וזמן קריאת שמע המתפרסם בלוחות בבתי הכנסת, תתפלל ביחידות. אם אתה מתפלל ותיקין בקביעות, אז תפילת ותיקין בזמן קודמת לתפילה במנין, אבל אם רק קם באקראי מוקדם ימתין כדי להתפלל במניין.
שאלה: שמוש במתקן מחלל שבת: לצורך בריאותי אני רוצה להתעמל במכון כושר. האם מותר להרשם למכון כושר שאינו שומר שבת?
תשובה: אם יש מכון כושר שומר שבת, יש להעדיף אותו. אם אין, מותר לך להשתמש בו בימות החול בלבד.
שאלה: גישת נפש החיים למצוות: בשיעור באקדמיה שהייתי בו, טען המרצה כי לשיטת רבי חיים מוולוזי ן ישנה חשיבות רק ללימוד התורה ושמירת המצוות היא דבר טפל. מקריאה שטחית של נפש החיים לא מצאתי מקור לדבריו. האם דבריו נכונים? אם כן לא, אשמח אם הרב יוכל לתת לי את המקורות המדוייקים שאוכל להעמיק בדבר.
תשובה: נכון שבספר נפש החיים יש הדגשה מיוחדת על ערכו של לימוד התורה ששקול כנגד כל המצוות, אך המצוות גם הם חשובות מאד. ומה שהוא מדגיש הוא, שהעיקר הלימוד והקיום, גם אם זה לא בכוונה. לעומת החסידות, המדגישה את הכוונה.
שאלה: שטחי גידול של ערבים: האם לפי ההלכה מטעי זיתים של ערבים נקראים שלהם ואסור לרעות שם צאן, הרי זה שטחים של הארץ ולפי התורה היא כולה שלנו וצריך לכבוש אותה. וגם מן הסתם נטעו אותם לפני הרבה זמן, וגם הערבים לא מטפלים בהם כלל אלא רק הולכים למסוק, האם יש בהם דין גזל?
תשובה: אם זה לא מוכח ששייך למישהו ואין בעלות מוכחת של מישהו, אלא מה שנקרא "אדמות מדינה", אני חושב שיהיה מותר. ולכן אי אפשר לומר באופן גורף אלא צריך לבדוק בכל מטע.
שאלה: בחירת גן ילדים: מה מגדיר גן ילדים בתור גן תורני? האם הדרישות הן שונות בהגדרת הגן שהוא תורני בין אם הוא גן חובה או בין אם לא? רקע קצר: אני ואישתי ילידי חו"ל. גן הילדים שלנו היה גן של גוים, וכל גן בארץ ישראל הוא הרבה יותר טוב ממה שהיה לנו, אבל בתור אנשים דתיים לא נוכל להסתפק רק בגן טוב. איך לבחור גן טוב מגני ממ"ד שבעיר? האם המראה החיצוני של הגננת והסעיית או רק כמות של חומר תורני שמלמדים בגן?
תשובה: בגיל הגן אין הבדלים גדולים בין הגנים הדתיים. עדיין לא לומדים תורה ממש אלא בעיקר התנהגות דתית וחוויות דתיות. תבדוק את התכנים, האם הגננת מברכת עם הילדים? מתפללת אתם? מספרת להם פרשת שבוע? וכדו'. בגן חילוני אין זכר לכל אלו.
שאלה: קביעת הזהות יהודית: כפי שאנו יודעים זהות היהודי נקבעת לפי האם אך לאחרונה נודע לי שהזהות היהודית בעבר הוכרעה לפי האב ורק בימות חורבן בית שני (בעקבות הפרעות והאונס שביצעו הרומאים בעם ישראל) הוחלט לשנות את ההגדרה שהזהות תיקבע לפי האם. אז כמה שאלות אני מבקש לשאול: 1. האם הדבר נכון (או שתמיד קבעו לפי האם? 2. אם הדבר לא נכון, האם יש מקורות וסימוכין שאכן הזהות היהודית נקבעה תמיד לפי האם? 3. אם הדבר נכון, איך זה יכול להיות? מה ח החליטו על דעת עצמם מי הוא יהודי על כל המשתמע מכך?
תשובה: זו לא גישת ההלכה ולא סומכים על ההיסטוריונים וגישתם בזה. לפי המסורת היהודית התורה ניתנה לפני כשלשת אלפים וחמש מאות שנה שנים, וח בתלמוד אומרים לנו על פי התורה שהזהות היהודית נקבעת תמיד על פי האם. ואין לשנות את ההלכה לפי תופעות זמניות. ההלכה לא משתנות לפי מצבי רוח אלא היא נצחית. מחקר זה אינו לפי התורה ואפשר להגיד סברות כרס בלי סוף, כמו שיש האומרים שהעולם היה קיים מיליונים וטריליונים שנים. הזהות בתוך עם ישראל, במקום שתופסים קידושין, היא לפי האבא תמיד (לגבי כהונה, יחוס לשבטים וכו'), על פי הפסוק "למשפחותם לבית אבותם" אבל בנישואין בין יהודי לגוי, שהנישואין לא תופסים, הולכים תמיד אחרי האמא.
שאלה: שימוש בגוי שבת לחשמל : בשבת בערב ראינו שהפלטה איננה מחוברת לחשמל. יש לציין, שהאוכל שעל הפלטה יבש וללא נוזלים חוץ ממיחם המים אש על הפלטה. האם מותר במקרה זה לומר לגוי של שבת על הפלטה? כמו כן, אשמח אם הרב יוכל לפרט מתי ניתן להשתמש בגוי שבת ובאיזה אופן?
תשובה: בשבת, אם כבר שקעה השמש, אין לומר לגוי. מותר לומר לגוי, לדוגמא: לצורך חולה שאין בו סכנה, ולדעת בעל העיטור לצורך מצווה, או ענייני טלטול מוקצה, אבל לא במלאכה של תורה, ולכן אפילו אם הגוי היה מחמם לבד יהיה אסור ליהודי להינות מזה.
שאלה: גביל למגילת אסתר: האם לדעת הספרדים לא יוצאים ידי חובה בקריאת מגילת אסתר מקלף ללא גביל (קרש שתופס את המגילה בצידה האחד)?
תשובה: לכתחילה, מגילה צריכה עמוד עץ כמו בספר תורה. בדיעבד, כשאין מגילה אחרת, יוצאים בה ידי חובה.
שאלה: שרות לאומי: קראתי את דעת הרבנים לגבי לימודים לפני השירות. אני בכיתה יב אני חושבת שאני כן יכולה להתחיל ללמוד מיד הבעיה היא שאני לא ההחלטית לגבי מקצוע ואני מפחדת שאתחיל ללמוד מקצוע מסוים ואז אתחרט.אז אולי שנת השירות כן טובה לי. אשמח לעצה מה לעשות בנושא.
תשובה: אם את חושבת ששנה נוספת תגרום ליתר בהירות בנוגע לאישיותך ולנטיותייך אז כדאי ללכת לשרות לאומי. אולם זאת רק אם זה נוגע באופן כללי לאישיותך. אם כל השאלה נוגעת לבחירת מקצוע, בדרך כלל השנה הנוספת לא תוסיף לך בהירות בנוגע למה את רוצה ללמוד. לכן תתחילי מה שנראה בענייך עתה. גם אם לאחר מכן תרצי לשנות ניתן לשנות. זה קורה במקרים רבים. אין חכם כבעל ניסיון.
שאלה: מה מותר לעשות בראש חודש: רציתי לדעת מה עושים היום ומחר בראש חודש? מה אני צריכה לעשות האם מותר להדליק אור וכדומה? מה מותר ומה אסור?
תשובה: ראש חודש מותר בעשיית מלאכה ואינו כמו שבת. לכן, מותר להדליק אור, לבשל, לנסוע וכל שאר דברים. המיוחד בראש חודש הוא שמוסיפים בתפילה ובברכת המזון "יעלה ויבוא". בתפילת שחרית אומרים הלל, קוראים בתורה ומתפללים גם מוסף.
שאלה: נדר של אמא שנפטרה: אמי נדרה נדר לשחוט כבש בגלל שאני (הבת) נסעתי לצפון ולא ראתה אותי אז היא חשבה שקרתה לי תאונה. כשחזרתי וראתה שאני ר אז אמרה לי שנדרה נדר לשחוט כבש. בנתיים היא נפטרה לפני כחצי שנה. מה דין הנדר? האם חובתי לקיימו? האם עליי לעשות התרת נדרים ואיך?
תשובה: אם תקיימי את נדר אימך- יגרום לה הדבר נחת רוח, וכמובן כשתהיה השחיטה כשרה והבשר יוכשר ויותן ממנו חלק לעניים שומרי מצוות. ובכל אופן, אין עלייך חיוב בזה וגם לא תוכלי להתיר נדר של אימך, ורק תוכלי לזכות בזה לקיים מצות כיבוד לאמא אחרי פטירתה, וזכותה תגן עלייך.
שאלה: תיקון אלמנה - מתי וכיצד : איך עושים תיקון אלמנה, ומתי?
תשובה: כאשר נפטר ח"ו מי שלא השאיר בנים והיבמה הותרה ע"י חליצה או אישה שנפטרו לה שני בעלים ויש חשש סכנה, ישנו תיקון שמופיע בספר לשון חכמים חלק ב' סימן כ"ט. וידוע ומוחזק הרב יוסף חיים שהסכימו על דבריו מן השמים.
שאלה: תפילת שחרית בשכיבה: האם לאישה מותר להתפלל שחרית במיטה מבלי לעמוד ולכרוע?
תשובה: אין הבדל בין אישה לגבר בעניין זה. תפילה יש להתפלל במצב מכובד ולא בשכיבה. את פסוקי דזמרא וקריאת שמע יש לומר בישיבה ואת תפילת שמונה עשרה בעמידה. מי שחולה ואינו יכול רשאי להתפלל אף בשכיבה.
שאלה: יום הולדת למי שנולד בל  אדר א  : בתי נולדה בל אדר א, מתי חל יום הולדתה בשנה שאינה מעוברת? כידוע, אין ל אדר בשנה פשוטה. האם בא ניסן או האם בל שבט (יום לפני ר"ח אדר)?
תשובה: בראש חודש אדר (ל' שבט).
שאלה: הסרת כיפה בראיון עבודה: האם מותר להגיע לראיון עבודה ללא כיפה בשל חשש כי דבר זה יפגע בסיכויי להתקבל?
תשובה: לא נראה לי שזו סיבה מספקת להסרת כיפה. יש להתגאות בכיפה, היא פירמה!
שאלה: קולפן וכותש שום בשבת: האם מותר להשתמש בשבת בקולפן המיוחד לצורך קילוף ירקות לסלט לדוגמא? וכן האם מותר לכתוש שום בשבת בכותש שום המיוחד לכך?
תשובה: אני חושב שכן, כי עשוי לחיתוך ואינם חתיכות קטנות מאוד, רק שצריך להקפיד לעשות זאת סמוך לסעודה. לכתוש שום זו בעיה של טוחן ואין לעשות כן.
שאלה: מרדכי או מרדוכי?: כיצד יש להגות את שם דודתה של אסתר, האם מרדכי או מרדוכי mordochay? ואם אפשר בבקשה מקורות.
תשובה: אני מכיר שקוראים מרדכי כשהדלת כמו בשוא ולא שמעתי הגיה כזו. כדאי להסתכל במנחת ש"י בסוף שמביא דקדוקים מסוג זה ואולי יש שם התייחסות לכך.
שאלה: איסור מעבר מעדה לעדה: שמעתי פעם שיחה של רב מהציבור החרדי (הספרדי ), שאמר שיש איסור לבן אדם מעדה א לעבור לעדה אחרת. כי אבותיו קבלו את זה עליהם ועל זרעם. הוא אמר לי שכך כתוב ביו"ד סימן ריד. הואיל ואני ספרדי, האם אני חייב לנהוג כך, או שמותר לי לעבור למנהגים אחרים (כגון: תפילה בנוסח ספרד - אשכנז. או לפעמים פסקים ע"פ המשנה ברורה). כמו"כ, שמעתי שיש שאומרים שבארץ ישראל כולם צריכים לנהוג כדעת השו"ע והרמב"ם, מרי דישראל. אשמח לדעת מה הרב אומר על זאת.
תשובה: אל תטוש תורת אמך. על כל אדם לנהוג כמורשת אבותיו. אפשר לאמץ מנהגים מעדה אחרת אם הם הידור מצוה או שאינם פוגעים במסורת האבות. אין בארץ ישראל מנהג אחד המחייב את כולם. יש כאן מיגוון של עדות ומנהגים וכל אחד ימשיך את מסורת אבותיו תוך כדי השפעה חיובית של קליטת היפה והטוב מכל העדות.
שאלה: אבל המתארח בסעודת פורים: ראתי תשובות הרב שאבל רשאי להשתתף בסעודת פורים. אני אבל על אבי בתוך י"ב חודש. אנו רגילים לעשות סעודה זו שתי משפחות כל פעם אצל משפחה אחרת. האם מותר בסעודת פורים גם ללכת למשפחה אחרת שאנו רגילים לעשות את הסעודה אצלה?
תשובה: אם זה במתכונת גדולה של הרבה אנשים, יש להימנע משום כבוד ההורים. אבל אם זה לא יותר מעשרה אנשים נראה שזה נקרא מתכונת מצומצמת ומותר.
שאלה: קביעת יום ניתוח לייזר: אדם מעונין לעבור ניתוח לייזר לשיפור ראייתו בעין אחת. מדובר בטיפול ללא אישפוז אך עלול לקחת כמה ימים להתאוששות מלאה כולל הזלפת טיפות במשך חודש. המנתח הרצוי עושה ניתוחים רק ביום חמישי או שלישי בלילה (ליל רביעי). האם יש עדיפות לאחד מהזמנים הנ"ל? מצד אחד, ביום חמישי אולי יש בעיה של שלושה ימים לפני שבת ואולי יש יותר פגיעה בעונג שבת, שביום רביעי אין לדעת חלק מהפוסקים? מצד שני, ביורה דעה קע"ט סעיף ב כתוב: שנוהגין לא להתחיל דברים ביום שני ורביעי. האם למעשה יש לחשוש לענין הזה ולא לעשות ביום רביעי אלא בחמישי, מה עדיף?
תשובה: החשש מחילול שבת חמור יותר. אך מדבריך אני מבין שגם אם תנותח ביום ראשון תצטרך להזליף טיפות בשבת, א"כ, אין נפק"מ מתי תנותח. יש רק בעיה של עונג שבת. השאלה גם כאן, אם גם כשתקדים את הניתוח תסבול בשבת אין נפק"מ ליום הניתוח. רפואה שלמה.
שאלה: אבלות ללא קבורה: מה הדין במקרה ולאחר המות הגופה לא תיקבר עד לאחר שנה, האם יושבים שבעה? מתי מתחילה האבלות ומתי מסתיימת?
תשובה: במקרה כזה האבילות מתחילה עם פטירתם בלי קבורה.
שאלה: משולש - א"י, עמ"י ותורת ישראל: אחד מבסיסי הזהות של הציונות הדתית, שמבדילים אותנו מהחרדים, זהו משולש שווה הצלעות של תורת ישראל, עם ישראל וארץ ישראל. ברצוני לדעת מי אמר זאת, ומהו המקור לכך?
תשובה: הדבר לא נאמר על ידי גדולי ישראל. הדברים נאמרו על ידי הוגי דעות שבאו בעקבות הגדולים. האמירה הזו אינה עמוקה ואינה יורדת לשורש הדברים. גם החרדים אוהבים את ארץ ישראל. נראה לי שעיקר ההבחנה היא בנוגע ליחס לחילוניות ולהקמת המדינה. אם תרצי נוכל לפרט ביתר הרחבה. יש באתר שיעורים ארוכים שנתתי להסביר את הגישה החרדית ואת הגישה הציונית, את מוזמנת לשמוע את השיעורים באתר.
שאלה: ריש לקיש ורבי יוחנן: איך רבי יוחנן ענה לריש לקיש "לסטאה בלסטיותיה ידע", והרי אסור להזכיר לחוזר בתשובה את חטאיו?
תשובה: הוא לא בא להזכיר לו את חטאיו. הם דנו בחרב וסכין ושאר כלי נשק, מתי מסתיימת מלאכתם לעניין קבלת טומאה, ורבי יוחנן רצה לשבחו ולומר שריש לקיש צודק מכיוון שזו היתה מלאכתו ומומחיותו ולא התכוון לבזותו.
שאלה: כיוון הידיים בברכת כהנים: 1. איך כיוון הידים בשעת ברכת כהנים, כף היד (כלומר החלק עם הצפורניים) כלפי מעלה לשמיים או כלפי מטה לרצפה? 2. אם אני לא מצליח לחלק את האצבעות כמו שצריך, האם מותר לי פשוט לפתוח את כל האצבעות שיהיו פרוסות כל אחת ואחת? 3. אם אני כהן יחיד בבית כנסת. מתי אני מסתובב כלפי הקהל, ומתי אני מתחיל בקדושתו של אהרון?
תשובה: 1. כיוון הידיים כלפי מעלה. 2. העיקר להרים את הידיים כנגד הכתפיים החלוקה בין האצבעות לא לעיכובא. 3. מסתובבים אל הציבור לפני שאומרים את התיבה וציונו.
שאלה: "ממעיך יצאו" ולא מהרחם: למה כתוב גם באברהם " ממעיך יצאו" וגם אצל רבקה "ממעיך יפרדו", מה עניין המעיים? ברמה הפיזית, רחם בו נוצר תהליך אינו מוזכר כלל כמדומני כלל בתורה אפילו בפרשת תזריע. יש בטח סיבה טובה, אשמח לדעת.
תשובה: לא מצאתי מפורש. אולם לגבי רבקה הדברים מבוארים ע"פ פירוש רש"י שם שבאר שהביטוי שני גוים בבטנך זה כנגד רבי ואניטונוס. ואילו הביטוי ממעייך יפרדו בא להבליט את ההיפרדות של עשיו מיעקב עוד לפני לידתם. אנו רואים שיש זמנים בהם אדום ויעקב הכירו אחד במעלת השני, זהו זמן של רבי ואניטינונוס. ויש זמן של היפרדות ומרחק בין עשיו ליעקב. כשהוולדות בבטן הם נמצאים בשכנות. לעומת המעיים, שעושים את פעולת ההפרדה בין החלק הטוב שבאוכל לבין החלק שאי אפשר לעכל אותו. לכן ענין ההפרדות קשור למעיים. לגבי אברהם, מה שנאמר לו לגבי ישמעאל, "והנה דבר ה' אליו לאמר לא יירשך זה כי אם אשר יצא ממעיך הוא יירשך". גם מדובר על תהליך ההפרדה בין ישמעאל לבין יצחק. אצל אברהם ושרה ניתן להוסיף, שע"פ דברי ח לא היה לשרה רחם ולכן לא הוזכר הבטן אלא אבר אחר באזור הבטן לרמוז על כך שלא היתה כאן לידה טבעית אלא הכל היה בדרך נס.
שאלה: ידית חרב בצורה של דרקון: חברה של אחי קנתה לו מתנה רפליקת חרב (של יופי, לא אמיתי) שהידית שלה נראית כמו דרקון נחש מים. זה ברור לחלוטין שהידית נראת כך לשם נוי אבל אני רק רוצה להיות בטוח אם זה ר הלכתית כי דרקון זה דמות מיתולוגית והיו דתות נפסדות שהאמינו ביצורים כאלה כגון הסינים,ואני חושש. כך או כך,אני מבהיר, זה לא שייך לי ואני לא יכול סתם כך לזרוק את זה (זה כנראה עלה לה הרבה) אבל אני שואל כדי לדעת אם למשל גם מותר להצטלם עם זה ואם זה ר. תיאור קצר של הידית שאולי תעזור בעניין הקביעה אם זה ר: זה נראה כמו ראש של דרקון וגוף של נחש צלופח. יש לזה שתי ידיים (שתופסות את הלהב) וכנפיים. זה לא נראה כמו חיה אמיתית או משהו לשם עבודה זרה, סתם משהו ליופי. גם כל החרב עצמה הלהב בנויה בצורה מאד יפה ורואים שזה לנוי, אך בכל זאת אני חושש.
תשובה: אין איסור היום בצורת דרקון. אבל בוודאי שזה מכוער ורחוק מרוח היהדות, הן בגלל הדרקון וגם צורת החרב שבאה לשפוך דם. ואם אפשר, בכדי שלא לצער את נותנת המתנה אפשר להשתמש בה בתחילה מעט מאוד ואח"כ לשים אותה בצד ולהסביר לה שאין דעתנו נוחה מכל מיני דמויות ומהחזקת צורת חרב לקישוט בכלל.
שאלה: אתר מוזיקה המתיר לשמוע שירים: לכבוד הרב שתי שאלות בנושא דומה: 1. ישנו אתר בשם GROOVESHARK שמתיר לשמוע מוזיקה באופן חופשי, לאתר הזה יש הסכמים עם לא מעט חברות מוזיקה שהוא עושה איתם רשיון להשמעת השירים ויש מנגנון שמתיר לבעל הזכויות על השיר (חברת מוזיקה למשל) למחות ולהסיר קבצים שהוא לא רוצה שיהיו חופשיים,ואם משתמש העלה קבצים כאלה בלי רשות פעמיים החשבון שלו באתר נמחק האם מותר להקשיב למוזיקה (אלבומים שלמים וכו ) דרך האתר הזה? 2.כמו כן ישנו עוד אתר שיש בו מנגנון די דומה שאנשים יכולים לעלות מה שהם רוצים בצורת קליפים של וידאו שמכינים עם תוכנת קליפים, לאתר יש מנגנון דומה של בעל זכויות היוצרים יכול למחות ולמחוק סאונד של שירים מהקליפים,אבל לא ידוע לי עם יש להם חוזה עם חברות מוזיקה כמו האתר הקודם.המנגנון הזה פעיל וחברת WARNER MUSIC מוחקת הרבה שירים שהעלו בלי רשות, האם אם כך מותר גם לשמוע מוזיקה דרך האתר הזה?
תשובה: אקדים, שלמיטב הבנתי השירים הנמצאים שם אינם מיוצרים על ידי יראי שמים, וצריך לדעת שיש לשירים השפעה גדולה על נפש האדם. עד כדי כך גדולה השפעת השירים עד שלא פחות ולא יותר אלא בבית המקדש עצמו היו נוהגים הלוויים לנגן ולשיר ושירים אלו רוממו את כל השומעים, ומכך אנו למדים גם להפך, כמה יכולים השירים לפגוע ברגישות העדינה ובקדושת הנשמה. לכן, ראוי לכל מי שרוצה להתעלות בקדושה לשקול היטב אלו שירים הוא שומע. בנוגע לצד הממוני, יש כאן כמה צדדים להתיר ולפיכך אפשר לשמוע, ובפרט באתר בו השירים באופן כללי מאושרים והיוצרים מקבלים על כך תמלוגים. סיכום מפורט יותר של נושא "זכויות יוצרים" תוכל למצוא בתשובות הקודמות.
שאלה: חזן בן א"י בחו"ל ביו"ט שני: הנוסע מא"י להיות חזן בחו"ל בפסח, האם יכול להיות שליח צבור ביום טוב שני בתפילת מוסף שגם בן א"י חייב בה וכן בהלל? אם כן, כיצד ינהג לגבי הקטעים הנוספים בהלל שאומרים בחו"ל, וכן מה יעשה לגבי קדושה במוסף ולגבי פסוקי הקרבנות הנוספים?
תשובה: אם כוונתך לחג הראשון, הוא יכול אם הוא אשכנזי הנוהג לברך גם על חצי הלל. אך אם הוא ספרדי שאינו מברך על חצי הלל, אינו יכול לברך על ההלל ביו"ט שני שעבורו הוא חוה"מ. הקטעים הנוספים אינם מעכבים. וכן לקדושה, אין מגבלה לתוספות הפיוטיות השונות.
שאלה: אזכרה בתאריך ל' אדר א': אבי נפטר בל אדר א, שבועיים לפני חג פורים. השנה שיש רק אדר אחד, האם צריך לבצע את האזכרה בל שבט או בכט באדר?
תשובה: מי שנפטר בל' אדר א', שהוא יום ראשון של ראש חודש אדר ב', חל יום הזיכרון שלו בשנה לא מעוברת בל' שבט, שהוא יום ראשון של ראש חודש אדר. והטעם, שאדר ב' הוא כנגד אדר בשנה רגילה. (גשר החיים פרק לב, י ומשנה ברורה סימן תקסח, מב) אם פיספסת את היום הזיכרון השנה, בחר לך אחד מהימים הקרובים שבו תאמר קדיש ותלמד לעילוי נשמת אביך.
שאלה: דחיית חתונה בליל האזכרה של סבתא: אני ובן זוגי קבענו תאריך לחתונה בעוד כחצי שנה. שבוע לאחר קביעת התאריך ראינו שערב החתונה יוצא בערב האזכרה של סבתי (שלמחרת העלייה לקבר), מה עושים במצב כזה, האם לדחות? איך אבי אמור לנהוג באותו יום?
תשובה: מדוע בעוד חצי שנה? הקדימו את החתונה! שיהיה בשעה טובה.
שאלה: ברכת יוצר אור לפני ישתבח: א. אם בטעות ברכתי יוצר אור עם הקהל לפני שהגעתי לישתבח, מה הדין? ב. אם הציבור עומד להתחיל עמידה כשאני רק סיימתי ק"ש (שחרית) להצטרף ולהשלים אח"כ או להמשיך כרגיל?
תשובה: א. לא אומרים ישתבח אחרי ברכת יוצר אור, ולכן במקרה כזה הפסדת את ברכת ישתבח. ב. תסיים הברכות כסדר ותתאים את עצמך להתחיל להתפלל עמידה עם הש"ץ כשהוא אומר את חזרת הש"ץ, וכך תוכל גם לומר עימו קדושה ויחשב לך כתפילה בציבור.
שאלה: דילוג על ברכה בתפילת עמידה: אם בתפילת עמידה דילגתי על ברכה אחת ושמתי לב רק שלאחריה, לאחר אמירת שם ה, מה צריך לעשות?
תשובה: לחזור לתחילת הברכה שדילגת עליה ולהמשיך בחזרה משם. שלוש הברכות הראשונות נחשבות כיחידה אחת וכן שלוש האחרונות, ולכן אם זה קרה באחת מהו יש לחזור לתחילת השלוש. הרב יאיר וסרטיל
שאלה: צליית כבד בתנור: התעורר דיון אצלנו באיזה אופנים מותר לצלות את הכבד ובאילו אופנים אסור, בשל העדר רב בדיון, קטונתי מלקבל את פסיקת חברי ואני שואל את הרב, באילו אופנים אפשר לצלות את הכבד, האם חוץ מלצלות על הכיריים יש אפשרות להכניס לתנור למצב של צליה, האם זה גם מספיק? ובאיזה כלי מותר לצלות את הכבד?
תשובה: אין לצלות את הכבד במקום סגור.
שאלה: לעזור לאמא לקנות פאה: אם אני הולכת לקנות עם אימי פאה ועוזרת לה לבחור, זה נקרא סיוע לדבר עברה או כיבוד הורים? האם לשים לק שקוף בציפורניים (ידים ורגלים) זה בעיתי? אני מעדות המזרח אם זה משנה בהלכה.
תשובה: לא נראה לי שיש בזה איסור של מסייע לדבר עבירה. ולגבי לק, אם כוונתך לגבי חציצה במקוה אז לעניות דעתי יש בזה משום חציצה ויש להסירו קודם לטבילה.
שאלה: להתחתן עם גיורת ההולכת עם מכנסיים: ישנה גיורת שהתגיירה והיא מאמינה אבל יש דברים שקשה לה, כמו מכנסיים, שרוול לא הכי ארוך ובהכשרים היא מקלה. כששאלתי אותה היא אמרה שגם לפני הגיור היה קשה לה עם דברים אלו. היא מקלה לא בגלל חוסר אמונה או אי קבלה אלה נוחות. בשאר היא שומרת והולכת לשיעורי תורה. האם אוכל להינשא לה למרות הכול?
תשובה: השאלה אינה אם היא גיורת אלא אם רמתה הרוחנית מתאימה לך. האם תוכל לבנות אתה יחד בית יהודי כלבבך? לפי תיאורך, היא גיורת.
שאלה: ברכה במהלך יציקה של בית: אנחנו רגע לפני יציקת היסודות ורצפת הבית ואיננו יודעים מה אנו אמורים לברך תוך כדי היציקה ע"פ ההלכה והמסורת. הבנו שישנה אופציה גם להכניס ליציקה מטבעות, כד חרס עם ברכה, חמסה, לשפוך מי ים וכו'. נודה לך אם תוכל להכווין אותנו מה צריך ומומלץ לעשות. הנושא דחוף כיוון שאנו יומיים לפני היציקה, ועל כן נודה לך מאוד אם תוכל לענות בהקדם.
תשובה: אין צורך לעשות שום דבר ואין ברכה שמברכים בשעת יציקת היסודות. אם אתם רוצים לעשות משהו יחודי, תאמרו פרק תהילים המדבר על "בית" ותלמדו מספר הלכות הקשורות לדירה, כהלכות מזוזה והלכות מעקה.
שאלה: מעמדו של גרוש בחו"ל: מה מצבו של בחור שהתחתן בקנדה נישואין אזרחיים והתגרש שם. בישראל מעמדו רווק. מה עליו לעשות?
תשובה: כיון שבמציאות של נישואין אזרחיים יש כל מיני פרטים להקל ולהחמיר לכן צריך לפנות לב"ד האזורי. (אגב אם זה ח"ו גויה א"צ לפנות לב"ד כיון שאין נישואין בגויים.) הרב יהודה מעטוף
שאלה: אי ת מיסים לשלטונות מס גויים: בהיותי בעל חברה בארה"ב, העסקתי כ- 3-4 עובדים. במסגרת תוכנית ההעסקה, אני אמור לשלם משכורות לעובדים ולקזז את המיסים מהמשכורת, כשבסוף כל רבעון אני צריך לשלם את המיסים לשלטונות המס בנפרד. לא שלמתי מיסים שהצטברו במשך כ-3 שנים. שלטונות המס לא יודעים על עצם העסקתי את העובדים הנ"ל. כיום, עקב הפסדים, החברה סגורה מזה כחצי שנה. ברצוני לשאול, האם אני חייב לשלם את המיסים מהעבר או שזה נחשב כהפקעת הלוואה כלפי גוי? כמו כן, האם יש חילוק בין אם שלטונות המס יודעים או לאו יודעים על העסקת העובדים, לגבי החיוב לשלם את המיסים?
תשובה: מכיוון ש"דינא דמלכותא דינא" גם אצלם, ואם זה יתברר יצא מזה חילול השם גדול, אז אתה חייב לשלם. מילא אם הם היו מוותרים מעצמם אבל אם לא ויתרו צריך לשלם, ואין היתר להערים על שלטונות המס, בין הם גויים ובין אם הם יהודים, ובין אם הם יודעים ובין אם אינם יודעים. אתה חייב בכל אופן למלא את חובתך כאדם ישר.
שאלה: זמן המתנה בין דגים לחלב: מהו זמן ההמתנה בין דגים לחלב לספרדים, ולא לאשכנזים שלהן מותר לאכול דג וגבינה חלב ביחד? ב מראש על התשובה.
תשובה: אין זמן המתנה ומותר לאכול באותה סעודה דגים לאחר חלב ולהפך.
שאלה: מפתח שנשבר בדירה שכורה: אנו גרים בדירה שכורה. עקב קושי בפתיחת הדלת, הפעיל בננו כוח והמפתח נשבר באופן שא"א להוציאו ויש להחליף מנעול. האם עלינו לשלם מאחר שהמפתח נשבר באשמתנו או שמא מאחר שמדובר בבלאי סביר הת על בעלי הבית?
תשובה: בדיני ממונות יש צורך לשמוע את שני הצדדים. באופן עקרוני, אם התקלה היא בגלל בלאי של הדירה ולא בגלל שימוש לא נכון של הדייר, האחריות על בעלי הדירה.